text: Thorvalds 100 års fødselsdag  
  11 november 2010 kl. 18.17
  Skolelærer Thorvald Fog i Henne rundede i dag torsdag det helt skarpe hjørne. Hans unge hustru Gerda Fog er kun 94 år.
  Flaget var hejst over det meste af Henne Stationsby. Man skulle tro, at hele byen var til fest, og det kunne den såmænd også godt være. Fødselaren selv var ikke rigtigt sikker på, hvor mange der var. 
  Thorvald Fog blev skolelærer i 1933. Det er godt nok en del år siden, men han kan ikke helt lade være med at følge med i, hvad der foregår i folkeskolen.
  